**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 12 APRILIE 2024**

 Ca urmare a solicitării de emitere a acordului de mediu adresată de **SC BENEFIC CULT SRL**, cu sediul în orașul Borșa, str. 22 Decembrie, nr. 148B, judeţul Maramureș, pentru proiectul:„*Înființare plantație superintensivă de nuc- realizare împrejmuire cu gard și achiziție de utilaje agricole prin măsura 4.1A sursă de finanțare F.E.A.D.R. – comuna Lechința, județul Bistrița-Năsăud și DR-15 investiții în exploatații pomicole*”,propus a fi amplasat în localitatea Lechința, extravilan, CF nr. 34753, 34752, 34794, comuna Lechința, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 3149/07.03.2024, ultima completare cu nr. 5009/12.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 10.04.2024, că **proiectul: „***Înființare plantație superintensivă de nuc- realizare împrejmuire cu gard și achiziție de utilaje agricole prin măsura 4.1A sursă de finanțare F.E.A.D.R. – comuna Lechința, județul Bistrița-Năsăud și DR-15 investiții în exploatații pomicole***”**,propus a fi amplasat în localitatea Lechința, extravilan, CF nr. 34753, 34752, 34794, comuna Lechința, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul* ***intră sub incidenţa Legii nr. 292/2018*** *privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 1, lit. b) ”proiecte pentru utilizarea terenului necultivat sau a suprafețelor parțial antropizate în scop agricol intensiv” și la lit. c) ”proiecte de gospodărire a apelor pentru agricultură, inclusiv proiecte de irigații și desecări”.*

*Proiectul propus* ***nu intră sub incidența***[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*Proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Lechința, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

*Se propune înființarea unei plantații superintensive de nuc;*

*Bilanț teritorial:*

*- Suprafață totală teren - 76.400 mp*

*- Suprafață totală cultivată - 70.000 mp*

*- Suprafață spații verzi - 6.400 mp*

*Plantaţia va fi amplasată într-o zonă cu tradiţie în domeniul pomicol, după o perioadă de dezorganizare şi decădere, pomicultura zonei va trebui revigorată prin înfiinţarea de noi plantaţii de pomi şi arbuşti fructiferi, în sistem modern, cu soiuri noi cultivate şi cu implementarea unor tehnologii de cultură avansate, care să contribuie pe de o parte la obţinerea unor producţii mari, stabile şi de calitate, dar pe de altă parte să reducă impactul negativ al poluării prin aplicarea unor măsuri de combatere ecologică a bolilor şi dăunătorilor.*

*La alegerea amplasamentului propus pentru proiect s-au avut în vedere urmatoarele criterii:*

*- terenul studiat se află în extravilanul localității Lechința;*

*- poziția geografică;*

*- pozitia față de vatra satului;*

*- asigurarea accesului auto cât mai facil;*

*- topografia terenului;*

*- poziționarea în afara ariilor de protecție naturală.*

*Nu este prevăzut un sistem de irigare datorită regimului de precipitații corespunzător și suprafeței reduse a plantației, udarea se va face manual, cu apă din bazine tractate după tractor;*

*Sistemul de fertilizare este corespunzător cerințelor agriculturii ecologice, fiind folosite îngrașăminte admise și în doze corespunzătoare;*

*Sistemul de întreținere al solului va fi înierbare totală;*

*Tratamentele fitosanitare cu insecticide și fungice ecologice se bazează pe produse omologate, recomandate și acceptate în tehnologiile ecologice la nuc;*

*Îngrașămintele folosite în pomicultură trebuie să conțină cel puțin principalele elemente care intră în nutriția pomilor: azotul, fosforul și potasiu.*

*Amplasamentul exploatației oferă toate condițiile necesare și permite inițierea și dezvoltarea activității de producție în domeniul pomicol.*

*Distanțele de plantare stabilite vor fi de 6 m între rânduri și 6 m între plante pe rând cu o desime de plantare de 278 plante /ha. Raportul între soiuri este de 9/1 adică la 9 plante de Chandler și 1 plantă de Franquette cu o repartizare cât mai omogenă a polenizatorului (Franquette). Se vor respecta cerințele privind distanțele de întoarcere pentru utilaje de minim 6 m la capătul fiecărui rând*

*Pomii se plantează toamna când în sol vor trebui să fie minim 8 ˚C, după căderea frunzelor înainte de venirea perioadei de iarnă- îngheț. Până în primăvară rădăcinile pomilor realizează un contact strâns cu pământul, rănile se calusează, uneori emit chiar rădăcini noi, iar în groapă se acumulează umiditate care se păstrează și în perioadele mai secetoase din timpul primăverii.*

*Întrucât plantaţia înfiinţată va fi una superintensivă, amplasată pe teren scarificat și desfundat, pe întreaga suprafaţă gropile se vor săpă la dimensiuni de 60 X 60 X 60 cm, cu putin timp inainte de plantare, sau în ziua plantării, pentru a nu se pierde umezeala acumulată în sol.*

 *Se estimează o producție de 3500 kg nuci în coajă/ha recoltabila în 8 – 10 ani de la înființarea plantației.*

*La săparea gropilor, pământul se va pune separat de o parte şi de cealaltă a gropii, perpendicular pe lungimea rândului, în funcţie de stratul de sol explorat:*

*- pământul rezultat din primii 20 cm se consideră a fi mai fertil, se va pune separat, iar la plantare se va pune în fundul gropii şi peste rădăcinile pomilor;*

*- pământul rezultat din stratul 20-40 cm se consideră a fi mai puţin fertil, se va pune separat, iar la plantare se va folosi la completare şi umplerea gropilor. La plantare pământul fertil de la suprafață se va plasa pe fundul gropii. Gropile se vor executa manual fiind vorba de o suprafață redusă a plantației.*

*Împrejmuirea va consta într-un gard de sârmă zincată de 150 cm înățime susținut prin stâlpi de beton de 210 cm înălțime încastrați în sol și fixați în beton pe o adâncime de 50 cm. Peste plasa de sîrmă va fi fixat la 10 cm distanță un fir de sârmă ghimpată. Acest sistem va asigura protecția plantației împortiva eventualelor agresiuni ale animalelor sălbatice și domestice.*

Se vor achiziționa următoarele utilaje:

-TRACTOR , marca NEW HOLLAND, model,T5.100PS S5 SMART ,

-TOCATOR RESTURI VEGETALE , marca TIERRE, model Leopard 280.

**b) cumularea cu alte proiecte existente și/sau aprobate**: *proiectul nu are impact cumulativ cu alte proiecte în zonă;*

**c) utilizarea resurselor naturale, în special a solului, a terenurilor, a apei și a biodiversității**: *se utilizează solul pentru plantare;*

**Utilităţi:** *proiectul nu necesită racordarea la reţelele utilitare și nu prevede captarea apei și irigarea plantației;*

**d) cantitatea şi tipurile de deşeuri generate/gestionate**: *deșeurile rezultate în urma folosirii fertilizanților ecologici se vor recicla, urmând a se încheia un contract cu o firmă care se ocupă cu colectarea ambalajelor de plastic/carton.*

**e) poluarea şi alte efecte negative:** *efectele negative vor fi nesemnificative;*

**f) riscurile de accidente majore și/său dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *produsele fitosanitare care se utilizează vor fi manevrate conform legislației specifice în vigoare, nu prezintă riscuri de accidente majore;*

**g)** **riscurile pentru sănătatea umană (de ex., din cauza contaminarii apei său a poluarii atmosferice):** *se vor respecta măsurile privind protecția mediului înconjurător și a sănătății oamenilor.*

**2. Amplasarea proiectului:** *conform Certificatului de Urbanism nr. 16/28.02.2024 eliberat de Primaria Comunei Lechința, cu valabilitate 12 luni, terenul este situat în extravilanul comunei Lechința, categoria de folosință teren arabil.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:***resursele naturale utilizate pentru realizarea proiectului sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

***a)*** *zone umede, zone riverane, guri ale râurilor: proiectul nu este amplasat în astfel de zone;*

***b)*** *zone costiere şi mediul marin: proiectul nu este amplasat în zonă costieră său mediu marin;*

***c)*** *zonele montane şi forestiere: proiectul este amplasat în zonă montană, limitrof fondului forestier;*

***d)*** *arii naturale protejate de interes naţional, comunitar, internaţional: proiectul nu este amplasat în arie naturală protejată de interes național și internațional său sit Natura 2000;*

***e)*** *zone clasificate său protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sănitară și hidrogeologică: proiectul nu este amplasat în arie naturală protejată de interes național și internațional său sit Natura 2000;*

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect său în care se consideră că există astfel de cazuri: proiectul nu este amplasat într-o astfel de zonă;*

***g)*** *zonele cu o densitate mare a populației:*

*- proiectul este situat în extravilanul localității Lechința, comuna Lechința;*

***h)*** *peisaje şi situri importante din punct de vedere istoric, cultural său arheologic:*

*- proiectul nu este amplasat în zonă cu peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) Importanța și extinderea spațială a impactului:***lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie*

**b) Natura impactului:** *impactul direct se va produce asupra solului, va fi nesemnificativ, temporar, de magnitudine redusă;*

**c)** **Natura transfrontieră a impactului:** *proiectul nu este amplasat în apropierea zonei de frontieră;*

**d) Intensitatea şi complexitatea impactului:** *impactul va fi redus, se va manifesta doar pe perioada realizării proiectului asupra factorului de mediu sol*

**e) Probabilitatea impactului:** *- este redusă, apare pe perioada de realizare a proiectului;*

**f) Debutul, durata, frecvenţa şi reversibilitatea impactului:** *impactul pozitiv se va produce o dată cu intrarea pe rod a plantației;*

**g) Cumularea impactului cu impactul altor proiecte existente și/său aprobate:** *nu a fost identificat un efect cumulativ;*

**h) Posibilitatea de reducere efectivă a impactului:**

*-efectuarea cu stricteţe a reviziilor tehnice periodice pentru mijloacele auto pe toată perioada execuției proiectului;*

*-se va respecta amplasamentul proiectului propus;*

*-nu se vor ocupa suprafețe suplimentare;*

*-se vor respecta condițiile de aplicare a tratamentelor chimice;*

*-se vor respecta prevederile legale în domeniul mediului, în scopul evitării daunelor aduse mediului, biodiversităţii şi oamenilor;*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Alexandra Turda biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |